Джэсі

Джэсіка Хо (, ), больш вядомая як Джэсі () — карэйска-амерыканская рэперка, спявачка, аўтар-кампазітар і эстрадная артыстка. Яна таксама з’яўляецца былой удзельніцай хіп-хоп гуртаў Uptown і Lucky J.

Джэсі дэбютавала ў 2005 годзе ў Паўднёвай Карэі і ў 2006 часова была часткай хіп-хоп гурту Uptown. Пасля некалькі гадоў перапынку Джэсі вярнулася ў індустрыю ў 2014 годзе як удзельніца гурту Lucky J і працягнула сольную кар’еру. На працягу некалькіх год Джэсі была сола-выканаўцай пад лэйблам YMC Entertainment, але ў 2019 перайшла ў кампанію P Nation і, стаўшы іх першай артысткай, працягвае выступаць у якасці сола-спявачкі. Некаторыя з яе сінглаў сталі паспяховымі і занялі месцы ў Top 10 у чарце Gaon Digital Chart. Асабістую папулярнасць набылі яе трэк «Nunu Nana» і сінгл «Don’t Touch Me», які Джэсі запісала ў якасці ўдзельніцы гурту Refund Sisters.

Джэсі таксама часта з’яўляецца на розных тэлевезійных шоу. Удзел у шоу Unpretty Rapstar у 2015 годзе дапамог спявачке набыць папулярнасць сярод карэйскіх гледачоў. Джэсі спадаблася аудыторыі сваёй таленавітасцю і незвычайным вобразам. Яна таксама выступала ў якасці суддзі ў конкурсных шоу High School Rapper і Cap-teen, і была вядучай у сваім уласным ток-шоу на YouTube з SBS, Jessi’s Showterview. Джэсі адметная сваімі выступленнямі ў праграмах з комікам Ю Чжэ Сокам, такімі як Running Man і Hangout with Yoo, а таксама нязменным удзелам ў шоу Sixth Sense ().

 Біяграфія 

 Дзяцінства і юнацтва 
Джэсіка Хо (карэйскае імя: Хо Хён Джу) нарадзілася 17 снежня 1988 года ў Нью-Ёрку (ЗША) ў сям’і паўднёвакарэйскіх імігрантаў. На той момант у яе бацькоў ужо было двое сыноў і дачка стала трэцім і апошнім дзіцём. Джэсі гадавалася ў Нью-Джэрсі і хадзіла ў мясцовую школу да падлеткавага ўзросту. З дзяўчынкі часта здзекваліся ў школе праз яе расу, але старэйшыя браты заўжды былі побач, каб абараніць сястру, і ўжо пазней Джэсі навучылася самастойна адказваць хуліганам.

У 15 гадоў Джэсі, ідучы за сваёй марай пачаць музычную кар’еру, пераехала ў Паўднёвую Карэю і стала жаць з бабуляй. Там яна пачала сваю адукацыю ў карэйскай школе для замежных студэнтаў — Korean Kent Foreign School. У той жа час Джэсі падала заяўку на праслухоўванне ў SM Entertainment, адну з найбольш вядомых карэйскіх кампаній, дзе ўжо стажыраваліся яе школьныя сяброўкі — будучыя ўдзельніцы K-pop гурта Girls’ Generation Тыфані Ён і Джэсіка Чон. На працягу нейкага часу пасля паспяхова пройдзенага праслухоўвання Джэсі была трэйні ў SM Entertainment, але потым дзяўчына вырашыла пакінуць кампанію, бо лічыла, што іх музычны стыль ёй не падыходзіць. Джэсіка гадавалася ў Штатах на музыке такіх артыстаў, як Jay-Z, TLC, Biggie, Мэрая Кэры, Уітні Х’юстан і знаходзілася пад моцным уплывам амерыканскай культуры хіп-хопа, што дазволіла ёй сфармаваць свой унікальны стыль, які не падыходзіў пад стандарты тагачаснай K-pop музыкі.

У 2003 годзе паспяхова прайшла праслухоўванне ў Doremi Media і падпісала з лэйблам кантракт.

 2005—2009: пачатак кар’еры, Uptown і перапынак 
У 2005 годзе Джэсі нарэшце дэбютавала ў якасці сола-выканаўцы. Дэбют адбыўся 1 снежня 2005 года з першым сінгл-альбомам Get Up, артыстка ўзяла сабе мянушку Jessica H.O. Джэсі выступіла са сваёй першай песняй «Get Up» на карэйскім тэлебачанні, прыняўшы ўдзел у музычнай праграме Music Bank. На жаль, дэбют быў няўдалым і не набыў папулярнасці сярод карэйскіх гледачоў.

У 2006 годзе Джэсі была запрошана ў хіп-хоп гурт Uptown, каб замяніць іх былую вакалістку Юн Мірэ. Удзельнікам гурта спадабаўся дэбют Джэсі і яе голас, таму яны вырашылі паспрабаваць супрацоўнічаць з ёй. Гурт, ужо з новым складам, дэбютаваў 25 траўня з пятым студыйным альбомам Testimony.

Другі сінгл-альбом спявачкі The Rebirth быў выпушчаны 15 студзеня 2009 года. Пасля рэлізу альбома Джэсі ўзяла перапынак і вярнулася ў ЗША.

Перад тым, як Джэсі часова пакінула музычную індустрыю, яна сапраўды старалася прывыкнуць да карэйскай культуры, а яе адаптацыя была вельмі складанай, так як амерыканская культура зусім далёкая ад карэйскай. Праз тое, што спявачка не атрымала поспеху пасля дэбюту, яна часам была змушаная спаць у саунах, калі ў яе не было грошаў.

 2014—2018: вяртанне на сцэну, Lucky J, удзел у Unpretty Rapstar і рост папулярнасці 
У 2014 годзе, пасля пяцігадовага перапынку, Джэсі вярнулася ў індустрыю ў якасці ўдзельніцы хіп-хоп трыа Lucky J, разам з рэперам J’Kyun і вакалістам J-Yo. Lucky J дэбютавалі 17 ліпеня з сінглам «Can You Hear Me» пад лэйблам YMC Entertainment. Праз месяц пасля дэбюта гурт з’явіўся на музычнай праграме Mnet, Immortal Songs 2. 31 снежня Джэсі спела рэп-куплет у супрацоўніцтве са сваёй калегай па лэйблу Ailee і Хёрын з айдал-гурту SISTAR. Яны выступілі з хітом «Bang Bang» на штогадовым музычным шоу MBC Gayo Daejejeon.

Са студзеня па сакавік 2015 года Джэсі была часткай першага сезону Unpretty Rapstar, спін-офу праграмы Show Me The Money. Unpretty Rapstar — гэта праграма на выжыванне для рэперак, у якой дзяўчыны спаборнічаюць за магчымасць удзельнічаць у трэках іншых артыстаў. Джэсі была абраная ў якасці пераможца другога месца шоу па выніках галасавання гледачоў. Пасля свайго з’яўлення ў Unpretty Rapstar Джэсі прыняла ўдзел у песне JYP «Who’s Your Mama?», таксама з’явіўшыся ў яго музычным відэа, якое, як і песня, выйшла ў красавіку 2015. Адразу ж пасля рэлізу трэк заняў першыя месцы ва ўсіх дзевяці асноўных музычных чартах Карэі.

На працягу 2015 года Джэсі ўдзельнічала ў шматлікіх папулярных шоу, у тым ліку Running Man і Happy Together. У верасню артыстка стала ўдзельніцай шоу MBC Real Man. 1 верасня было абвешчана яе вяртанне на сцэну ў якасці рэперкі ды хіп-хоп выканаўцы. 15 верасня Джэсі выпусціла першы сольны рэп-сінгл «Ssenunni». Першае жывое выступленне Джэсі ў ЗША адбылося 16 кастрычніка. Яна выступала ў тэатры Беласка ў Лос-Анджэлесе з хіп-хоп дуэтам Mighty Mouth. Калі выйшла Unpretty Rapstar 2, Джэсі з’явілася ў некалькіх эпізодах у якасці настаўніцы. Яна і Cheetan, пераможца папярэдняга сезона, былі прадстаўлены ў Unpretty Rapstar выканаўцамі двух трэкаў, выпушчаных Verbal Jint. У снежні Джэсі спела сваю песню «Ssenunni» на Mnet Asian Music Awards.

У 2016 годзе Джэсі знялася ў першым сезоне папулярнага карэйскага шоу Sister’s Slam Dunk. У выніку спявачка стала ўдзельніцай праектнага жаночага гурту Unnies. Гурт дэбютаваў 1 ліпеня з сінглам «Sister’s Slam Dunk». У чэрвені спявачка з’явілася на Seoul Fashion Week. У жніўні праз свой Instagram Джэсі паведаміла, што хіп-хоп гурт Lucky J быў расфарміраваны. Таксама ў гэтым годзе спявачка запісала саўндтрэк да паўднёвакарэйскай дарамы Папялушка з чатырма рыцарамі.

Люты 2017 года пачаўся з удзелу Джэсі ў першым сезоне шоу Mnet High School Rapper, куды спявачка была запрошана ў якасці суддзі. У ліпені рэперка вярнулася з другім рэп-сінглам «Gucci», які стаў часткай яе першага міні-альбому Un2verse, выпушчанага 13 ліпеня. Альбом выў выпушчаны лэйблам YMC Entertainment, распаўсюджваннем займалася кампанія LOEN Entertainment. Un2verse складаецца з пяці песень, тры з якіх напісаныя і дзве спрадзюсаваныя Джэсі. Спявачка пачала прасоўванне альбому са свайго вяртання на M Countdown, дзе яна спела песню «Gucci», але назва трэку была зменена на «Чаму?» (хангыль: 굳이), каб пазбегнуць парушэння аўтарскіх правоў на тэлебачанні. Джэсі таксама працягнула выступаць з сінглам на KBS Music Bank 14 ліпеня, MBC!Music Core 15 ліпеня і SBS Inkigayo 16 ліпеня.

У студзені 2018 года Джэсі падзялілася у сваім Instagram, што яна разам з Джэем Пакам, Грэем і Чанмо будзе ўдзельнічаць у кампаніі Nike «Just do it» для зімовых Алімпійскіх гульняў, якія праходзілі ў Паўднёвай Карэі. У сакавіку Джэсі прыняла ўдзел у вытворчасці альбому Money makerz Maniac (пры ўдзеле Джэсі і Джэя Пака), у тым жа месяцы рэпер Los выпусціў трэк «Gyopo Rap» (пры ўдзеле Джэсі, Джэя Пака і G2). 31 сакавіка FlowSik і Джэсі выпусцілі песню «All I Need», пра якую яны ўжо раней згадвалі, кажучы, што яны будуць супрацоўнічаць над двума песнямі. Другая песня выйшла 4 красавіка пад назвай «Wet’s». 20 красавіка Джэсі з’явілася ў якасці госця на канцэрце рэпера Dumbfoundead. 29 красавіка Джэсі з’ехала ў Малайзію, каб запісаць праграму MTV Yo!MTVRaps, у якой яна выступала ў якасці вядучай. Шоу выйшла ў эфір на MTV Asia 6 ліпеня. У гэты ж дзень спявачка выпусціла свой шосты і апошні сінгл пад YMC Entertainment, «Down». AOMG Грэй прыняў удзел у вытворчасці трэку і спрадзюсаваў яго. У маі 2018 года Джэсі ў супрацоўніцтве з K-рэперамі DoubleK і Microdot выпусціла песню «Thorn» (хангыль: 가시), якая была часткай праекта па збору сродкаў для тых, хто мае ў іх патрэбу.

 2019—2022: P Nation, NUNA і Sixth Sense 
У кастрычніку 2018 года кантракт спявачкі з YMC Entertainment афіцыйна скончыўся. 24 студзеня 2019 года Джэсі падпісала новы кантракт з лэйблам знакамітага паўднёвакарэйскага выканаўцы PSY P Nation. Яе першы сінгл пад лэйблам «Who Dat B» выйшаў 23 верасня. «Who Dat B» заняў восьмае месца ў чарце World Digital Songs Sales і 68 месца ў Billboard Korea K-Pop Hot 100. Джэсі таксама запісала яшчэ адзін рэп-сінгл «Drip» разам з Джэем Пакам. Трэк выйшаў 2 лістапада і заняў 16 месца ў чарце World Songs.

4 чэрвеня 2020 года на YouTube-канале Mobidic SBS адбылася прэм’ера новага шоу Jessi’s Showterview, вядучай якого стала Джэсі. 30 ліпеня спявачка выпусціла другой міні-альбом NUNA з сінглам «Nunu Nana» у якасці галоўнага трэку. «Nunu Nana» заняла другое месца ў хіт-парадзе Gaon Digital Chart, стаўшы яе першым сінглам у дзясятцы лепшых у якасці сольнага выканаўцы і сольным сінглам з самым высокім рэйтынгам. 14 жніўня было выпушчана музычнае відэа для песні «Numb».

Джэсі далучылася да акцёрскага складу тэлевізійнага рэаліці-шоу MBC Hangout with Yoo ў жніўні 2020 года ў якасці ўдзельніцы праектнага супергурту Refund Sisters (). Гурт складаецца з Джэсі і яшчэ трох карэйскіх спявачак: Лі Хё Ры, Ом Чон Хвы і ўдзельніцы K-pop гурту Mamamoo Хвасы; яны дэбютавалі 10 кастрычніка, выпусціўшы дэбютны сінгл «Don’t Touch Me». Сцэнічным імем Джэсі для ўдзелу ў праекце стала Ынбі (; ). «Don’t Touch Me» займала першае месца у чарце Gaon Digital Chart на працягу двух тыдняў. У верасні 2020 адбылася прэм’ера тэлевезійнага шоу tvN Sixth Sense, у якім Джэсі ўзяла ўдзел як частка асноўнага складу вядучых. Менавіта на гэтым шоу яна зноў сустрэлася з комікам Юн Чжэ Сокам, з якім здымалася раней у Hangout with Yoo. У чэрвені 2021 і сакавіку 2022 года Джэсі вярталася ў якасці ўдзельніцы другога ды трэцяга сезонаў шоу.

17 сакавіка 2021 года Джэсі выпусціла новы сінгл пад назвай «What Type of X (어떤X)». Песня хутка набыла папулярнасць сярод карыстальнікаў TikTok. 12 кастрычніка спявачка вярнулася з сінглам «Cold Blooded», які быў створаны ў супрацоўніцтве з конкурсным шоу Mnet для танцавальных груп Street Woman Fighter; калектывам было даручана паставіць харэаграфію для песні, і ў выніку група YGX стала пераможцам. У лістападзе 2021 Джэсі і паўднёвакарэйская спявачка Sunmi прынялі ўдзел у рэміксе песні Эда Шырана «Shivers».

1 красавіка 2022 года P Nation афіцыйна абвясціла, што Джэсі вернецца з новым сінглам «Zoom» ужо 13 красавіка. Джэсі таксама працягнула ўдзельнічаць у творчасці іншых артыстаў. 29 красавіка выйшыў дзявяты студыйны альбом PSY з трэкам «GANJI», які той запісаў разам з Джэсі.

 2022—наш час: выхад з лэйбла і далучэнне да MORE VISION 
6 ліпеня 2022 года P Nation пацвердзіла, што іх кантракт з Джэсі скончыўся, і спявачка пакінула лэйбл. Пасля гэтага Джэсі пачала музычны тур па Еўропе, падчас якога наведала Берлін, Лондан, Парыж, Обергаўзен і Барселону. 8 кастрычніка падчас канцэрта ў Берліне спявачка падзялілася з фанатамі планамі па стварэнню ўласнага лэйбла.

14 красавіка 2023 лэйбл MORE VISION анансаваў тызер-фота Джэсі разам з заснавальнікам лэйбла Джэем Пакам. Агенцтва абвясціла пра далучэнне спявачкі і ейнае далейшае прасоўванне ў якасці артысткі MORE VISION.

 Асабістае жыццё 
Джэсі любіць сабак і мае хатняга гадаванца па мянушцы Чуі (што магчыма з’яўляецца адсылкай да сусвету Зорных войнаў).

Тыфані Ён з’яўляецца блізкай сяброўкай Джэсі з таго часу, калі яны вучыліся ў сярэдняй школе. Яны разам удзельнічалі ў некалькіх тэлевізійных шоу, у тым ліку ў Sister’s Slam Dunk і двух эпізодах Tiffany’s Style Show: Heart a Tag. Спявачка таксама сябруе з былой удзельніцай 4minute Хёной, былой удзельніцай SISTAR Хёрын, Хонкі з F.T.Island і Джэксанам Ванам з GOT7.

У 2013 годзе, падчас перапынку спявачкі, узнікла спрэчка аб датычнасці Джэсі да меркаванага нападу. Неўзабаве пацярпелая зняла абвінавачанні супраць спявачкі, а следства было закрыта.

Па прыбыцці ў Карэю спявачка зрабіла шэраг пластычных аперацый, пра што пазней шмат разоў шкадавала.

 Дыскаграфія 

 Міні-альбомы 
 Назва Дэталі Месцы ў чартах Продаж KORPeak chart positions for the following albums in South Korea:
 Un2verse:  USWorldPeak chart positions for the following albums on the Billboard World Album Charts:
 Un2verse: Un2verse Рэліз: 13 ліпеня 2017 года
 Лэйбл: YMC Entertainment, LOEN Entertainment
 Фармат: CD, digital download 31  4 1,091+Nuna Рэліз: 30 ліпеня 2020 года
 Лэйбл: P Nation
 Фармат: CD, digital download —  —  «—» пазначае рэлізы, якія не трапілі ў чарты або не былі выпушчаныя ў тым рэгіёне.

 Сінгл-альбомы 
 Назва ДэталіМесцы ў чартах ПродажKORGet Up Рэліз: 1 снежня 2005 года
 Лэйбл: Doremi Records
 Фармат: CD, digital download— KOR: 1,926+

 Жывыя альбомы 
 Назва ДэталіKill Bill 2nd Live: Jessi Рэліз: 22 лютага 2019 года
 Лэйбл: Soribada
 Фармат: CD, digital download

 Сінглы 

 У якасці вядучага артыста 

 Назва Год Месцы ў чартах Продаж Альбом KOR MYSSongs NZHot PHLSongs SGP USWorld VIE WW Gaon 









  SongsThe Billboard Korea K-Pop Hot 100 was established in August 2011 and suspended in June 2014 before being relaunched in 2017. The chart was again suspended in 2022 and is defunct as of the issue dated April 30, 2022, being replaced with the 25-place South Korea Songs chart. This section includes chart peaks for both charts.

Compiled K-Pop Hot 100 sources:



South Korea Songs sources:
  RIAS 
  Songs «Get Up» 2005 —  —  —  —  —  —  —  —  —  — rowspan="3"  Get Up «1-2 Step» —  —  —  —  —  —  —  —  —  — «Life Is Good» () 2009 —  —  —  —  —  —  —  —  —  — The Rebirth «Unpretty Dreams» 2015 11  —  —  —  —  —  —  —  —  — KOR: 250,119Cumulative sales of «Unpretty Dreams»:

  Compilation Album Unpretty Rapstar Semi Final «I Want to Be Me» () 31  —  —  —  —  —  —  —  —  — KOR: 60,061rowspan="5"  «Ssenunni» () 29  —  —  —  —  —  —  —  —  — KOR: 110,808 «Raise Your Heels» ()  94  —  —  —  —  —  —  —  —  — KOR: 24,074 «Excessive Love» () 2016 65  —  —  —  —  —  —  —  —  — KOR: 33,087 «Don’t Make Me Cry» () 2017 85  —  —  —  —  —  —  —  —  — KOR: 18,434 «Gucci» 99  —  —  —  —  —  —  9  —  — KOR: 22,251 Un2verse «Down» 2018 —  —  —  —  —  —  —  —  —  — rowspan="8"   «Who Dat B» 2019 —  68  —  —  —  —  —  8  —  — Nuna «Drip»  —  —  —  —  —  —  —  16  —  — «Nunu Nana» ()2020 2  2  —  —  —  17  —  17  —  — «Numb» —  —  —  —  —  —  —  —  —  — «What Type of X» ()2021 38  30  —  40  —  —  —  5  —  — rowspan="3"  «Cold Blooded» 30  22  —  —  —  —  —  12  —  — «Zoom» 2022 12  9  5  27  4  5  5  7  21  93 

 У якасці запрошанага артыста 
 Назва Год Месцы ў чартах Продаж АльбомKORUS World «How Much Is Your Love» ()  2014 15  — KOR: 85,622 rowspan="2"  «No No No»  —  — rowspan="2"  «Bonnie & Clyde»  2015 —  — Code Name : 211 «Who’s Your Mama?» ()  1  12 KOR: 1,160,311Cumulative sales of «Who’s Your Mama?»:

   «I Deserve It»  —  — KOR: 19,629The Boy Who Cried Wolf «Just Like You»  73  — KOR: 35,209 2 «Something I Can Do» ()  12  — KOR: 339,052Cumulative sales of «Something I Can Do»:

 Show Me the Money 4 Episode 5 «Me, Myself & I»  19  — KOR: 134,960Cumulative sales of «Me, Myself and I»:



 Unpretty Rapstar 2 «We»  54  — KOR: 37,946Again «Never Enough»  2016 —  —   «Hangover» ()  66  — KOR: 73,190Regression «Crazy Guy» ()  5  — KOR: 436,901Cumulative sales of «Crazy Guy»:


 Show Me the Money 5 Episode 9 «Talkin Bout»  —  — rowspan="5" +64 «BeBopaLula» ()  —  — rowspan="2"  «We Are Young» () —  — «Dawndididdawn»  2020 —  13 Dawndididdawn «Shivers»  2021 —  — = 

 Калабарацыйныя праекты 
 Назва Год Месцы ў чарце Продаж АльбомKOR 
  «I’ll Be There»  2007 —  Platonic Syndrome: White Romance Vol.1 «My Type»  2015 2 KOR: 778,193 Unpretty Rapstar Compilation «Kwaejina Ching Ching Nane» (  2016 —rowspan="3" rowspan="3"  «K.B.B» ()  — «Life Is Beautiful» 2020 — 

 Саундтрэкі 
 Назва Год Месцы ў чарце Продаж АльбомKOR «Engraved» () 2015 —rowspan="5"  Glamorous Temptation OST «Why Do You» ()  2016 —Two Yoo Project Sugar Man OST «My Romeo» —Cinderella and Four Knights OST «A match (Kill Bill)» ()  2019 —Target: Billboard — Kill Bill «Gosh» 2022 —Woori the Virgin OST 

 Іншыя песні ў чартах 
 Назва Год Месцы ў чартах Продаж Альбом KORGaon  USWorld «GANJI»  2022 122  15 rowspan="2" PSY 9th «Don’t Tell» ( —  — The Story 

Катэгорыя:Спевакі і спявачкі ЗША
Катэгорыя:Спевакі і спявачкі Паўднёвай Карэі